CELEX: 32013R0327
Language: hu
Date: 2013-04-08 00:00:00
Title: A Bizottság 327/2013/EU végrehajtási rendelete ( 2013. április 8. ) egyes áruk Kombinált Nómenklatúra szerinti besorolásáról

11.4.2013   
            
            
               HU
            
            
               Az Európai Unió Hivatalos Lapja
            
            
               L 102/8
            
         A BIZOTTSÁG 327/2013/EU VÉGREHAJTÁSI RENDELETE
   (2013. április 8.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. április 8-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Tekercsek formájában bemutatott (18 mm × 200 mm) termék, kiskereskedelmi forgalom számára 10 darab tekercset tartalmazó dobozban kiszerelve. Minden tekercs 28 g és a következő összetevőkből áll (tömegszázalékban):
                  
                              —
                           
                           
                              fekete üröm (Artemisia vulgaris) szárított levelei
                           
                           
                              95
                           
                        
                              —
                           
                           
                              más szárított gyógynövények (például zsálya)
                           
                           
                              5
                           
                        A terméket betegek kezelésére használják: a tekercseket meggyújtják és a beteg bőréhez meghatározott akupunktúrás pontokon közel tartva elégetik, hogy mélyre hatoló hő keletkezzen.
               
               
                  1404 90 00
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a 30. árucsoporthoz tartozó kiegészítő megjegyzés 1. pontja, valamint a 1404 és a 1404 90 00 KN-kód szövegezése határozza meg.
                  A termék különböző fajtájú növényekből áll. Következésképpen a 1211 vtsz. alá, ilyen fajtájú növényként és növényrészként történő besorolás kizárt (lásd még a 1211 vtsz.-hoz tartozó HR-magyarázatot).
                  A terméket nem emberi fogyasztásra szánták. Következésképpen a 2106 vtsz. alá történő besorolás kizárt.
                  A termék nem felel meg a 30. árucsoporthoz tartozó kiegészítő megjegyzés 1. pontjában foglalt követelményeknek. Következésképpen nem sorolható be a 3004 vtsz. alá növényi alapú vagy homeopátiás (hasonszervi) gyógykészítményként.
                  A terméket nem illatszerként, szépség- vagy testápoló készítményként használják. Következésképpen a 3307 vtsz. alá történő besorolás kizárt.
                  A terméket ezért a 1404 90 00 KN-kód alá, máshol nem említett növényi eredetű termékként kell besorolni.